Diari Oficial de la Generalitat Valenciana


Sumari del DOGV 4440, del 14-02-2003 (2003/1349)

ACORD de 20 de desembre de 2002 de la Comissió Territorial d'Urbanisme de València, relatiu a la Modificació de l'article 2.19.4 de les Normes Subsidiàries de Faura relativa al sòl no urbanitzable.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1349


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Faura
    * pla d'urbanisme

ACORD de 20 de desembre de 2002 de la Comissió Territorial d'Urbanisme de València, relatiu a la Modificació de l'article 2.19.4 de les Normes Subsidiàries de Faura relativa al sòl no urbanitzable. [2003/X1349]
  
Vist l'expedient remés per l'Ajuntament de Faura, referit a la Modificació de l'article 2.19.4 de les Normes Subsidiàries de Faura relativa al sòl no urbanitzable, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Acord del Ple de l'Ajuntament en sessió realitzada el dia 10 de setembre de 2002, i es considera provisionalment aprovat si no es presenten al·legacions durant el període d'informació pública, tal com es va indicar en el mateix acord.
  
Segon. El projecte consta de memòria justificativa, redacció actual i redacció proposada de l'article 2.19.4 punt 2 de les Normes.
  
Tercer. La modificació té per objecte l'alteració de la redacció de l'article 2.19.4 punt 2 de les Normes, a fi de regular en sòl no urbanitzable no protegit els paràmetres aplicables en les declaracions d'interés comunitari.
  
El citat article 2.19.4 de les Normes va ser modificat en la seua redacció, i es va aprovar definitivament la dita modificació per la Comissió Territorial d'Urbanisme amb data 26 de juliol de 2002.
  
L'Ajuntament ha apreciat després d'esta modificació l'error comés en l'expressió de determinats paràmetres, i es procedix novament a la redacció d'este article, al punt 2.
  
L'actual article 2.19.4 té la redacció següent:
  
En el sòl no urbanitzable no protegit s'establixen les següents limitacions per a l'obtenció de llicències d'edificació:
  
1r. Per a edificacions destinades a habitatges familiars aïllats:
  
Parcel·la mínima: 10.000 m²
  
Ocupació màxima: el 2%
  
Edificabilitat màxima:
  
Nombre màxim de plantes: 2
  
Altura màxima de cornisa: 6,00 metres
  
Separació mínima a límits de propietat. 4,00 metres
  
Separació mínima a límits de propietat. Igual o superior a altura de cornisa
  
Separació mínima a carreteres locals, comarcals o provincials: la prevista per les normatives vigents.
  
2n. Per a edificacions que incloguen declaració d'interés comunitari.
  
Parcel·la mínima: 5.000 m²
  
Ocupació màxima: el 5%
  
Edificabilitat màxima: 0,075 m²/m²
  
Nombre màxim de plantes: 2
  
Altura màxima de cornisa: 6,00 metres
  
Separació mínima a límits de propietat: 4,00 metres
  
Separació mínima a límits de propietat: Igual o superior a altura de cornisa
  
Separació mínima a carreteres locals, comarcals o provincials; la prevista per les normatives vigents.
  
La redacció proposada de l'article 2.19.4 al punt 2 és la següent:
  
2n. Per a edificacions que incloguen declaració d'interés comunitari.
  
Parcel·la mínima: 5.000 m²
  
Ocupació màxima: el 15%
  
Edificabilitat màxima: 0,15 m²/m²
  
Nombre màxim de plantes: 2
  
Altura màxima de cornisa: 7,00 metres
  
Separació mínima a límits de propietat: 4,00 metres
  
Separació mínima a límits de propietat: Igual o superior a altura de cornisa
  
Separació mínima a carreteres locals, comarcals o provincials; la prevista per les normatives vigents.
  
Quart. La Comissió Informativa de la Comissió Territorial d'Urbanisme, en la sessió realitzada el dia 16 de novembre de 2002 va acordar supeditar l'aprovació definitiva de la present modificació a causa de la falta d'acreditació de la dada de presentació o no presentació d'al·legacions durant el període d'informació pública.
  
Cinqué. Amb data 18 de desembre de 2002 es presenta per part de l'Ajuntament certificat municipal acreditatiu de no presentació d'al·legacions durant el període d'informació pública.
  
Sisé. Faura disposa de Normes Subsidiàries de Planejament aprovades definitivament per la Comissió Territorial d'Urbanisme en data de 15 de juny de 1994.
  
Seté. La Comissió Informativa de la Comissió Territorial d'Urbanisme de València, en sessió realitzada el 16 de desembre de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. Respecte a la tramitació, no pot verificar-se la seua correcció, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). La documentació està completa, a l'efecte del compliment del que preceptua l'article 27 de la LRAU.
  
Segon. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 20 de desembre de 2002, acorda:
  
Aprovar definitivament la Modificació de l'article 2.19.4 de les Normes Subsidiàries de Faura referida al sòl no urbanitzable.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'hi estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.